
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. július 29.-i rendkívüli ülésére)


TÁRGY: 	SZÉKHELY HASZNÁLAT LÉTESÍTÉSE A KISKŐRÖS, PETŐFI SÁNDOR TÉR 3. SZÁM ALATTI 3093/A/76, 3093/A/77 ÉS 3093/A/78 HRSZ-Ú INGATLANBAN


Pethő Attila az ÜDE-KUNSÁG Vidékfejlesztési Egyesület (a továbbiakban: Egyesület) munkaszervezetének vezetője kérelemmel fordult Kiskőrös Város Önkormányzatához, annak érdekében, hogy az Egyesület székhelyeként a 6200 Kiskőrös, Petőfi Sándor tér 3. (3093 hrsz) szám alatti Társasházban az Önkormányzat tulajdonában lévő 3093/A/76, 3093/A/77 és a 3093/A/78 hrsz-mal jelölt irodahelyiségeket bejelenthesse. 
Kiskőrös Város Önkormányzata az ÜDE-KUNSÁG Vidékfejlesztési Egyesülettel 2026. július 01. napjától meghatározott 1 éves időtartamra bérleti szerződést kötött az Egyesület tevékenységével összefüggő adminisztratív feladatok ellátására.
Az Egyesület célja a település- és vidékfejlesztés, helyi közösségépítés, a kulturális örökség megóvása, a nevelés, oktatás, képességfejlesztés, ismeretfejlesztés, környezetvédelem, természetvédelem, a hátrányos helyzetű csoportok társadalmi esélyegyenlőségének elősegítése, nemzetiségi kapcsolatok ápolása.
A civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 21. § (1) bekezdés b) pontjának (1a) alpontja alapján a szervezet nyilvántartásba vétele során székhely tulajdonosának hozzájáruló nyilatkozatát a kérelemhez csatolni szükséges.
Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (4) bekezdése alapján „az önkormányzati vagyon használati vagy hasznosítási jogának ingyenes átengedésére – függetlenül az átengedés időtartamára – értékhatár nélkül, az Nvtv.-ben foglaltakra figyelemmel a Képviselő-testület jogosult”.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2026. július 27.

	Domonyi László sk.
	polgármester


HATÁROZAT-TERVEZET


A Képviselő-testület hozzájárul ahhoz, hogy az ÜDE-KUNSÁG Vidékfejlesztési Egyesület (Székhely: 6200 Kiskoros, Luther M. tér 1. /2677/2 hrsz/, adószám: 18281215-1-03, nyilvántartási szám: 03-02-0003229, statisztikai számjele: 18281215-8413-529-03), Kiskőrös Város Önkormányzata tulajdonában lévő 3093/A/76, 3093/A/77 és 3093/A/78  hrsz-on nyilvántartott, természetben 6200 Kiskőrös, Petőfi Sándor tér 3. szám alatti, kivett iroda megnevezésű ingatlan helyiségeit a helyiségekre kötött bérleti szerződés időtartama alatt székhelyként használja.

Felelős:	polgármester
Határidő:	azonnal


